Skuespiller Morten Grunwald er død. Han blev 83 år gammel. Det oplyser den nærmeste familie til Politiken.

Morten Grunwald sov stille ind onsdag aften efter et lille døgns indlæggelse på Sankt Lukas.

Læs også : NEKROLOG Morten Grunwald var mere end bare 'skidegodt' og badutspring

Forud er gået et længere forløb med kræft.

Han har vundet et hav af priser og medvirket i mere end 50 film, hvoraf han nok er mest kendt for de 14 om Olsen-banden.

Her spillede han overfor Poul Bundgaard og Ove Sprogøe. Han var dermed den sidste af den folkekære forbrydertrio.

Morten Grunwald måtte aflyse fejringen af Olsen Bandens 50 års jubilæum 11. oktober i år på grund af sygdom.

Lungekræft

Den 16. oktober fortalte skuespilleren, at han havde lungekræft og ikke vidste, hvor lang tid, han havde igen.

- Jeg vil godt sige - så der ikke er alle mulige hemmelighedskræmmerier om det - at jeg har lungekræft. Det er metastaser, der har spredt sig.